లీనా (మలయాళ నటి)

లీనా మోహన్ కుమార్ (ఆంగ్లం: Lena Mohan Kumar; జననం 1981), ఒక భారతీయ నటి, రచయిత్రి, స్క్రిప్ట్ రైటర్. ఆమె ప్రధానంగా మలయాళం సినిమాలో కనిపిస్తుంది. సినిమారంగంలో లీనాగా పిలువబడే ఆమె, తన 25 సంవత్సరాల కెరీర్‌లో, ఇంగ్లీష్, హిందీ, తమిళం, తెలుగు, మలయాళం భాషలలో 175 చిత్రాలకు పైగా పనిచేసింది. ఇందులో బ్లాక్‌బస్టర్‌లు అలాగే  విమర్శకుల ప్రశంసలు పొందిన చిత్రాలు చాలానే ఉన్నాయి.

2023లో, ఆమె రచయితగా తన మొదటి పుస్తకం ది ఆటోబయోగ్రఫీ ఆఫ్ గాడ్ పేరుతో ప్రచురించింది. ఈ పుస్తకం మానసిక ఆరోగ్యంపై ఆమె ప్రయాణం, దృక్కోణాలను కవర్ చేసింది. 2020లో, ఆమె కొత్త ప్రాజెక్ట్ తన మొదటి డ్రాఫ్ట్‌ను పూర్తి చేసి త్వరలో దర్శకత్వ అరంగేట్రం కూడా చేయనున్నానని చెప్పింది.

2017లో వచ్చిన తెలుగు సినిమా డా. చక్రవర్తి, తెలుగు వెబ్​సిరీస్‌ సైతాన్ (2023)లలో ఆమె నటించింది.

 కెరీర్ 
ఆమె జయరాజ్ స్నేహంలో తన అరంగేట్రం చేసింది, ఆ తర్వాత విమర్శకుల ప్రశంసలు పొందిన కరుణమ్ (2000)లో నటించింది. దీనికి ముందు, ఆమె ఓమనతింకల్పక్షి, ఓహరి, మలయోగం, తడంకల్పాళయం వంటి సీరియల్‌లతో మలయాళ టెలివిజన్ పరిశ్రమలో ప్రధాన నటిగా స్థిరపడింది. ఆమె ఒక టెలివిజన్ హోస్ట్, యూట్యూబ్ ఛానెల్‌ని కూడా నిర్వహిస్తోంది.

విమర్శకుల ప్రశంసలు పొందిన చిత్రం ట్రాఫిక్ (2011)లో ఆమె నటనకు మంచి గుర్తింపు తెచ్చుకుంది. ఆ తర్వాత ఆమె స్నేహవీడు, ఈ అడుతా కాలం, స్పిరిట్, లెఫ్ట్ రైట్ లెఫ్ట్, ఎన్ను నింటే మొయిదీన్ వంటి చిత్రాలలో సహాయక పాత్రల్లో నటించింది.She is no cry baby The Hindu Entertainment, Thiruvananthapuram ఆదిల్ హుస్సేన్ తో కలిసి ఆమె నథాలియా శ్యామ్ దర్శకత్వం వహించిన ఫుట్‌ప్రింట్స్ ఆన్ వాటర్ (Footprints On Water)అనే బ్రిటిష్-ఇండియన్ ఫీచర్‌లో కూడా ఆమె నటించింది.

 వ్యక్తిగత జీవితం 
లీనా కేరళలోని త్రిస్సూర్‌లో సెవెంత్ డే అడ్వెంటిస్ట్ హయ్యర్ సెకండరీ స్కూల్‌లో, హరి శ్రీ విద్యా నిధి స్కూల్‌లలో చదివింది. ఆమె క్లినికల్ సైకాలజీలో పోస్ట్-గ్రాడ్యుయేట్ పట్టాపుచ్చుకుని ముంబైలో క్లినికల్ సైకాలజిస్ట్‌గా పనిచేసింది. అయితే, ఆమె నటిగా స్థిరపడాలనే కోరికతో తన ఉద్యోగాన్ని విడిచిపెట్టింది.She is no cry baby The Hindu Entertainment, Thiruvananthapuram

2004లో, ఆమె అభిలాష్ కుమార్‌ను వివాహం చేసుకుంది. అయితే, ఈ జంట 2013లో విడాకులు తీసుకుంది. 2024 ఫిబ్రవరి 27న వ్యోమగామి ప్రశాంత్ నాయర్‌ని వివాహం చేసుకున్నట్లు ఆమె ప్రకటించింది.

 మూలాలు 
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:మలయాళ సినిమా నటీమణులు
వర్గం:మలయాళ టెలివిజన్‌ నటీమణులు
వర్గం:కేరళ స్టేట్ టెలివిజన్ అవార్డు విజేతలు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:1981 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు